el el el el en el el el el el en el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el en el el el el ar el el el el en el el el el el en el el el el el el el
Η θεραπεία έκθεσης είναι ένας τύπος συμπεριφορικής θεραπείας που έχει σχεδιαστεί για να βοηθάει τους ανθρώπους να διαχειρίζονται τους φόβους που τους προκαλούν προβλήματα.
Μέσω της χρήσης διαφόρων συστηματικών τεχνικών, ο θεραπευόμενος εκτίθεται σταδιακά στην κατάσταση που τον αναστατώνει. Ο στόχος της θεραπείας έκθεσης είναι να δημιουργηθεί ένα ασφαλές περιβάλλον μέσα στο οποίο το άτομο να μπορεί να μειώσει το άγχος του και την αποφυγή των καταστάσεων που τον τρομάζουν και να βελτιώσει την ποιότητα ζωής του.
Πώς λειτουργεί η θεραπεία έκθεσης;
Όταν οι άνθρωποι αισθάνονται άγχος εξαιτίας ενός φόβου, μίας φοβίας ή μίας τραυματικής ανάμνησης, συχνά αποφεύγουν οτιδήποτε τους τις θυμίζει. Αυτή η αποφυγή παρέχει προσωρινή ανακούφιση, αλλά βασικά διατηρεί το φόβο και το μοτίβο της αποφυγής. Σε ορισμένες περιπτώσεις, η αποφυγή μπορεί να κάνει τα πράγματα χειρότερα και να δώσει περισσότερη δύναμη σε αυτό που φοβόμαστε.
Η θεραπεία έκθεσης έχει σχεδιαστεί για να μειώνει τα παράλογα συναισθήματα που ένα άτομο μπορεί να έχει αποδώσει σε ένα αντικείμενο ή μια κατάσταση, εκθέτοντάς τον με ασφάλεια σε διάφορες πτυχές του συγκεκριμένου φόβου.
Για παράδειγμα, ένας θεραπευτής με εξειδίκευση στη θεραπεία έκθεσης, ο οποίος δουλεύει με έναν θεραπευόμενου που υποφέρει από αραχνοφοβία, μπορεί αρχικά να του ζητήσει να φανταστεί μια αράχνη. Αυτό μπορεί να οδηγήσει σε αρκετές συνεδρίες κατά τη διάρκεια των οποίων ο θεραπευτής ζητά από τον θεραπευόμενο να φαντάζεται ολοένα και πιο έντονες σκηνές με αράχνες, ενώ ταυτόχρονα του διδάσκει δεξιότητες αντιμετώπισης και του παρέχει υποστήριξη.
Μόλις μειωθεί η απόκριση του άγχους, ο θεραπευτής μπορεί να προχωρήσει στην πραγματική έκθεση. Σε αυτόν τον τύπο έκθεσης, ο θεραπευτής μπορεί να ξεκινήσει τοποθετώντας ένα κουτί με μία αράχνη στην άλλη άκρη του δωματίου και τέλος να φτάσει στο σημείο μέχρι και να τοποθετήσει την αράχνη στο χέρι του θεραπευόμενου.
Η ιστορία της Θεραπείας Έκθεσης
Η θεραπεία έκθεσης προέρχεται από το έργο των συμπεριφοριστών στις αρχές της δεκαετίας του 1900, όπως ο Ivan Pavlov και ο John Watson. Οι ρίζες της εντοπίζονται στη θεωρία της κλασικής εξάρτησης του Pavlov. Πιθανώς το πιο διάσημο παράδειγμα της κλασικής εξάρτησης είναι το πείραμα με τα σκυλιά του Pavlov, κατά το οποίο εκπαίδευσε μεθοδικά ένα σκύλο να εκκρίνει σάλιο με τον ήχο ενός κουδουνιού.
Το 1924, η συμπεριφοριστική θεραπεύτρια Mary Cover Jones με βάση τις μελέτες της που βασίζονταν στη διαδικασία αλλαγής μιας ανεπιθύμητης, μαθημένης απόκρισης σε μια πιο επιθυμητή απόκριση, μετατόπισε το πεδίο πιο κοντά στη θεραπεία έκθεσης. Η Cover Jones χρησιμοποίησε λιχουδιές και ευχάριστες εμπειρίες για να «σβήσει» σταδιακά το φόβο ενός μικρού αγοριού για τα κουνέλια.
Κάποια χρόνια αργότερα, το 1958, ο συμπεριφοριστής Joseph Wolpe ανέπτυξε τη συστηματική απευαισθητοποίηση, μια τεχνική κατά την οποία χρησιμοποιούνται η μάθηση της χαλάρωσης, η ιεραρχία του άγχους (καταγράφοντας τους παράγοντες που προκαλούν άγχος από τους πιο δυνατούς στους λιγότερο δυνατούς) και η έκθεση προκειμένου να μειώσουν την ευαισθησία σε κάποιες καταστάσεων που προκαλούν φόβο.
Αργότερα στη δεκαετία του 1970, ο Stanley Rachman ανέπτυξε την τεχνική Έκθεση και Παρεμπόδιση Αντίδρασης (Exposure and Response Prevention-ERP), κατά τη διάρκεια της δουλειάς του με ανθρώπους που βίωναν εμμονές και καταναγκασμούς. Σε αυτή τη μέθοδο, οι άνθρωποι ενθαρρύνονταν να φέρνουν στο μυαλό τους ψυχαναγκαστικές σκέψεις και στη συνέχεια να αποφεύγουν να εκτελούν καταναγκασμούς ή συμπεριφορές μείωσης του άγχους.
Τα τελευταία 30 χρόνια, η θεραπεία έκθεσης εξακολουθεί να επεκτείνεται με την προσέγγιση της Έκθεσης και Παρεμπόδισης Αντίδρασης και τη Συστηματική Απευαισθητοποίηση να χρησιμοποιούνται και σήμερα.
Δείτε τις συνεδρίες για: Θεραπεία Έκθεσης
Θεραπεία Έκθεσης για τις Φοβίες (Μέρος 1ο)
Σε δύο (2) πραγματικές συνεδρίες με μία θεραπευόμενη, ο Reid Wilson παρουσιάζει τη Θεραπεία Έκθεσης στην πράξη, προσφέροντας ένα εκπαιδευτικό πλαίσιο αναφοράς για τη θεραπεία, το οποίο οι θεραπευτές μπορούν να αρχίσουν να εφαρμόζουν άμεσα και αποτελεσματικά! Μόλις δείτε τον Wilson σε δράση, θα καταλάβετε πώς να βοηθήσετε τους θεραπευόμενους σας να κάνουν παρόμοια πρόοδο με τις φοβίες τους!
Το βίντεο προβάλλεται με Ελληνικούς Υπότιτλους.
Διάρκεια 1ου Μέρους: 01:35:01
Θεραπεία Έκθεσης για τις Φοβίες (Μέρος 2ο)
Σε δύο (2) πραγματικές συνεδρίες με μία θεραπευόμενη, ο Reid Wilson παρουσιάζει τη Θεραπεία Έκθεσης στην πράξη, προσφέροντας ένα εκπαιδευτικό πλαίσιο αναφοράς για τη θεραπεία, το οποίο οι θεραπευτές μπορούν να αρχίσουν να εφαρμόζουν άμεσα και αποτελεσματικά! Μόλις δείτε τον Wilson σε δράση, θα καταλάβετε πώς να βοηθήσετε τους θεραπευόμενους σας να κάνουν παρόμοια πρόοδο με τις φοβίες τους!
Το βίντεο προβάλλεται με Ελληνικούς Υπότιτλους.
Διάρκεια 2ου Μέρους: 01:24:32
Παρακολουθήστε αποσπάσματα από συνεδρίες
1 Mήνα / 1 Συνεδρία
1 Μήνα / 2 Συνεδρίες
3 μήνες / 6 Συνεδρίες
6 Μήνες / 12 Συνεδρίες
Συγκινησιακά Εστιασμένη Θεραπεία - EFT
Συμβουλευτική Εποπτεία για τη θεραπεία παιδιών
Συμβουλευτική Εποπτεία με τον Irvin Yalom
Επικοινωνήστε μαζί μας: info@therapynetwork.eu
Στο Therapy Network πιστεύουμε στους θεραπευτές και στο έργο τους. Επικοινωνήστε μαζί μας για να συνεργαστούμε στην παραγωγή βίντεο συνεδριών και στην προώθηση της δουλειάς σας.